**Fenomenul Luciferic**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fenomenul Luciferic

Motto: ,, Cum ai căzut din cer,

Luceafăr strălucitor, fiu al zorilor!

Cum ai fost doborât la pământ!...

Biblia, Isaia Cap. 14, 12. etc.

În vremi de-naltă măreţie

Ale creaţiei lui Dumnezeu

În stadiu-i sfânt la apogeu,

Prea Sfânta Sa Împărăţie

'Şi-eterniza vastu-i traseu.

Perpetuând sfânta menire

În ani şi vremuri nedatate

Prin paşii spre eternitate,

Ea-şi parcurgea în fericire

Fluida-n veci prosperitate.

Căci marea binecuvântare

A celor ce au fost create

Ca bune foarte declarate,

Se-afla în grija-I iubitoare

Completă-n suveranitate.

Şi-n orice nouă dezvăluire

A Forţei Lui cea creatoare,

Minuni adânci de cugetare

Venind din veşnica zidire,

Se arăta, dragostea mare.

În Univers, fiind revărsată

Spre bună starea lumilor,

În ordinea asupra lucrurilor

Stătea în glorie, admirată,

Ca sursă a vieţii, a tuturor.

Nemărginita Înţelepciune

Era-ntregime apreciată,

De lumile toate... cântată

Ca singura în lucruri bune

Prin veşnicia prea curată.

Doar fenomenul Luciferic

Ce-a apărut ca din neant

Punându-se pieziş pe cant,

A-ntins o pată de-ntuneric

Peste-al iubirei sfânt liant.

Şi-n lumea îngerilor sfinţi

S-a-nfiripat cu precădere

Punctul său fix de vedere,

Originea unei vagi dorinţi

De a conduce prin putere.

,,Să-nalţ scaunul mai sus

De stelele lui Dumnezeu!’’

Era principiul ce mereu -

Vocifera, unde-a fost pus

În slujba sa, din empireu.

Voia pe muntele-adunării:

Capătul de miază-noapte

Cu planuri bine camuflate,

Pe vârful norilor, umblării,

S-arate, că-n ceruri poate.

Şi că acolo, sus pe munte

S-arate că-ntre Dumnezei

Se-nvârte roata dragostei,

Si se creează o nouă punte

Şi-o nouă ordine,-ntre Ei.

Să fie chiar ca Dumnezeu,

Să aibă slava şi-nchinarea

Şi-n gloria sfântă-adorarea

Iar îngerii cei sfinţi, mereu

Să dovedească ascultarea.

Atunci în scumpa veşnicie

El s-a încuibat tulburător,

Prin scopul său înălţător -

Prin elementul de-anarhie

Tot mai pregnant acuzator.

Şi-a început ca să susţină

Că în măreaţa guvernare

A sosit impul de-ndreptare,

Şi-n Legea sfântă, divină

Se poate face schimbare.

S-a angajat de bună voie

Prin logica-i, de-a dovedi

Cu gând rău, de-a amăgi

Că îngerii nu simt nevoie

De Lege, pentru-a o păzi.

Că Lege-ar pune-ngrădiri

La fiinţe ce-s neprihănite

Cu puteri vaste hărăzite,

Ce în scopuri şi-n gândiri

Sunt complet desăvârşite.

Astfel ’n-ascuns s-a erijat

Nearătând, niciun indiciu

C-apărător fiind din oficiu,

Al îngerilor, ce i-a înşelat

Întroducându-i în supliciu.

N-au priceput, că în final

Pe panta celor revoltaţi

Vor fi priviţi ca răsculaţi,

Şi că-n momentul crucial

Puteau să fie îndepărtaţi.

Urmând calea cea aleasă

De Lucifer spre-nfăptuire

Fiind induşi, prin amăgire

Deşi nu-n totul, înţeleasă

L-au sprijnit în răzvrătire.

Şi-apreciindu-şi măiestria

În luptă cu Dumnezeirea,

Mândru că-i stă uneltirea

Şi-a materialzat filozofia:

"Că Legea strică fericirea.

Că ordinea şi guvernarea

Trebuie-a fi, reanalizate

În proiectu-i de dreptate

Şi-nlocuite cu schimbarea

Fără restricţii proclamate.

Şi, să se conducă fiecare

Cum gândirea îi propune

Prin propria înţelepciune,

Ce o posedă, prin creare

Fără cerinţă-a se supune!"

Şi răspândindu-şi teoria

Spre fericirea existenţei

În prosperarea eficienţei,

Şi-a declamat toată tăria

În spiritul independenţei.

Prin amăgire, fiind prinsă

Şi-oştirea cea neprihănită

Din starea ei cea fericită,

N-a declarat ca respinsă

Noua gândire răspândită.

După îndelungi orientări

În multe Sfaturi adunate

În cerurile prea curate -

S-a decis prin consultări

De a-l chema la dreptate.

Şi s-a-ncercat, şi străduit

Aşa cum Dragostea o ştie

Prin cuvânt sfânt să îmbie,

Să recunoască că-i greşit

Şi să-l convingă să revie.

Demersuri au fost făcute

Şi a avut timp de gândire

Ca în cumplita răzvrătire

Prin acţiuni deja-ncepute

Să vadă falsa îndreptăţire.

Trufia însa a fost mai mare

Aflat în nedreptatea cloacă,

Şi ea l-a-mpiedicat să facă

Mărturisiri, cerând iertare,

În revenire, sa se-ntoarcă.

Dar când au fost epuizate

Din planul sfânt prezentat

Orice sforţări, s-a declarat

Verdictul Dragostei curate,

Răspunsul de-a fi-nlăturat.

Nemaifiind nici-un mijloc,

Şi nici altă cale de urmare

Al dragostei răbdătoare -

Cerul n-avea să fie-un loc

Pentru păcatu-n avansare.

Nu se-admitea ca Lucifer,

Cu îngerii săi, ce-l urmau

Şi-ntruna, se-mpotriveau

Să locuiască-n sfântul cer

În dezbinarea ce-o făceau.

S-a hotărât de-a fi excluşi

Din cerul sfânt şi ordonat

Toţi cei care s-au răsculat,

Şi niciodată, - din nou puşi

În locul sfânt ce-au ocupat.

Şi-apoi a fost razboi în cer,

Ce-a mai teribilă-ncleştare

Din Univers prin lupta mare,

În frunte-având pe Lucifer

Ce s-a luptat cu disperare.

Şi Mihail, Marele Voievod,

În dragostea triumfătoare

A purtat lupta-ntru salvare

A ordinei, - ce cap de pod,

Cerul era, spre răsturnare.

Dar îngerii cei buni şi sfinţi

I-au biruit, şi-au alungat

Din cerul astfel bulversat,

Pe-acei ce multe suferinţi

Prin răsculare-au provocat.

Cu Lucifer pentru anarhie,

Toţi îngerii ce l-au urmat -

În planul său,... deliberat

Îndepărtaţi pentru vecie

Au fost din cerul ordonat.

Şi ceilalţi au slăvit în toate

În mod solemn şi adorare

'N puterea-I cea creatoare

Pe Creator, ce în dreptate

El i-a salvat de la pierzare.

Şi nici-o pată, a răzvrătirii

Şi-a-mpotrivirii la Cuvânt

Nu a rămas în cerul sfânt,

Căci spiritul nemulţumirii

A fost îndepărtat şi-nfrânt.

Şi-astfel, liniştea şi iubirea,

Şi pacea sfântă-au revenit

În cerul ce-a fost curăţit -

Căci printre îngeri fericirea

Mai mult din nou s-a-ntărit.

Aşa trecând de-ncercarea

Prin fenomenul Luciferic -

Timpu-anunţat de-ntuneric

Şi-au încheiat examinarea

Prin proba cadrului eteric.

Dumnezeu, nu va admite

În dragostea răbdătoare

A doua oară, o încercare,

Pentru-acele fiinţe ispitite,

Ce au trecut învingătoare.

Când ordinea bulversată

A fost din nou restabilită

În starea ei cea fericită -

Şi când Legea nemutată,

A fost slăvită, preasfinţită...

Atunci a început Cuvântul

Ca să-Şi exprime Raţiunea,

Să-şi exercite-Nţelepciunea

Şi cer şi stele, şi pământul,

Toate-au mărit Creaţiunea.

În dragostea nemărginită

El teritoriul Său Şi-a-ntins

Şi-a Sa putere Şi-a extins

Prin ordinea cea stabilită

Ce şi pământul l-a cuprins.

Căci o familie,... mai mare,

O altă lume cu inteligenţă

Marcând o nouă prezenţă,

S-a hotărât ca prin creare

Să fie-adusă... -n existenţă.

Şi-astfel a fost continuată

În planul Lui vasta lucrare

Încununâd marea-I creare,

Cu-o altă lume întemeiată

După măreaţa asemănare.

Flavius Laurian Duverna